CELEX: 32020D1133
Language: lt
Date: 1596067200000
Title: Tarybos sprendimas (BUSP) 2020/1133 2020 m. liepos 30 d. kuriuo iš dalies keičiamas Sprendimas (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA)

31.7.2020   
               
               
                  LT
               
               
                  Europos Sąjungos oficialusis leidinys
               
               
                  L 247/22
               
            
         TARYBOS SPRENDIMAS (BUSP) 2020/1133
         2020 m. liepos 30 d.
         kuriuo iš dalies keičiamas Sprendimas (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2016 m. balandžio 19 d. Taryba priėmė Sprendimą (BUSP) 2016/610 (1), kuriuo įsteigta Europos Sąjungos BSGP karinė mokymo misija Centrinės Afrikos Respublikoje (EUTM RCA), kuriai suteikti įgaliojimai iki tos dienos, kai nuo misijos pasiekto visiško operacinio pajėgumo bus praėję 24 mėnesiai, t. y. iki 2018 m. rugsėjo 19 d., ir tam laikotarpiui skirta orientacinė finansavimo suma;
                  
               
                     (2)
                  
                  
                     2018 m. liepos 30 d. Taryba priėmė Sprendimą (BUSP) 2018/1082 (2), kuriuo pratęsė EUTM RCA įgaliojimus iki 2020 m. rugsėjo 19 d.;
                  
               
                     (3)
                  
                  
                     2020 m. gegužės 28 d. Politinis ir saugumo komitetas, remdamasis misijos strateginės peržiūros rezultatais, rekomendavo EUTM RCA įgaliojimus pratęsti dar dvejais metais;
                  
               
                     (4)
                  
                  
                     EUTM RCA turėtų koordinuoti veiksmus su Europos Sąjungos BSGP patariamąja misija Centrinės Afrikos Respublikoje (EUAM RCA), kai tik EUAM RCA bus pradėta vykdyti, ir su kitais tarptautiniais subjektais, visų pirma Jungtinių Tautų daugialype integruota stabilizavimo misija Centrinės Afrikos Respublikoje (MINUSCA), siekiant užtikrinti nuoseklią integruotą paramą Centrinės Afrikos Respublikos Vyriausybei ir saugumo pajėgoms;
                  
               
                     (5)
                  
                  
                     todėl Sprendimas (BUSP) 2016/610 turėtų būti atitinkamai iš dalies pakeistas;
                  
               
                     (6)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas, ir ji nedalyvauja finansuojant EUTM RCA,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2016/610 iš dalies keičiamas taip:
            
                        1)
                     
                     
                        1 straipsnis iš dalies keičiamas taip:
                        
                                    a)
                                 
                                 
                                    2 dalis iš dalies keičiama taip:
                                    
                                                i)
                                             
                                             
                                                a punktas pakeičiamas taip:
                                                
                                                            „a)
                                                         
                                                         
                                                            teikia strategines konsultacijas prezidento kabinetui, gynybos ministerijai, kariniam štabui ir ginkluotosioms pajėgoms, be kita ko, dėl civilinio ir karinio bendradarbiavimo;“;
                                                         
                                                      
                                          
                                                ii)
                                             
                                             
                                                d punktas išbraukiamas;
                                             
                                          
                              
                                    b)
                                 
                                 
                                    4 dalis pakeičiama taip:
                                    
                                       „4.   EUTM RCA koordinuoja veiksmus su Europos Sąjungos BSGP patariamąja misija Centrinės Afrikos Respublikoje (EUAM RCA) ir kitais tarptautiniais subjektais, visų pirma MINUSCA, siekiant užtikrinti nuoseklią integruotą paramą Centrinės Afrikos Respublikos Vyriausybei ir saugumo pajėgoms.“;
                                    
                                 
                              
                  
                        2)
                     
                     
                        7 straipsnio 4 dalis pakeičiama taip:
                        
                           „4.   ES misijos pajėgų vado, Sąjungos subjektų, visų pirma EUAM RCA, ir su operacija susijusių svarbiausių vietos strateginių partnerių veiklos koordinavimo susitarimai apibrėžiami misijos plane.“;
                        
                     
                  
                        3)
                     
                     
                        10 straipsnis papildomas šia dalimi:
                        
                           „4.   EUTM RCA bendrųjų sąnaudų orientacinė finansavimo suma laikotarpiui nuo 2020 m. rugsėjo 20 d. iki 2022 m. rugsėjo 19 d. –36 960 000 EUR. Sprendimo (BUSP) 2015/528 25 straipsnio 1 dalyje nurodyta šios orientacinės sumos procentinė dalis – 0 %, o to sprendimo 34 straipsnio 3 dalyje nurodyta procentinė dalis yra 10 % įsipareigojimams ir 0 % mokėjimams.“;
                        
                     
                  
                        4)
                     
                     
                        13 straipsnio 2 dalis pakeičiama taip:
                        
                           „2.   „EUTM RCA baigiasi 2022 m. rugsėjo 19 d.“
                        
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. liepos 30 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  2016 m. balandžio 19 d. Tarybos sprendimas (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (OL L 104, 2016 4 20, p. 21).
         
            (2)  2018 m. liepos 30 d. Tarybos sprendimas (BUSP) 2018/1082, kuriuo iš dalies keičiamas Sprendimas (BUSP) 2016/610 dėl Europos Sąjungos karinės mokymo misijos Centrinės Afrikos Respublikoje (OL L 194, 2018 7 31, p. 140).